รัฐบาลไทย-ข่าวทำเนียบรัฐบาล-กรมพัฒน์ฯ จับมือ “Wongnai-LINE MAN” ขยายช่องทางการตลาดให้ร้านอาหาร Thai SELECT   เพื่อตอบโจทย์สายชิมยุค New Normal [กระทรวงพาณิชย์]
วันพฤหัสบดีที่ 2 กรกฎาคม 2563
กรมพัฒน์ฯ จับมือ “Wongnai-LINE MAN” ขยายช่องทางการตลาดให้ร้านอาหาร Thai SELECT   เพื่อตอบโจทย์สายชิมยุค New Normal [กระทรวงพาณิชย์]
กรมพัฒน์ฯ จับมือ “Wongnai-LINE MAN” ขยายช่องทางการตลาดให้ร้านอาหาร Thai SELECT
เพื่อตอบโจทย์สายชิมยุค New Normal
กรมพัฒนาธุรกิจการค้าจับมือ WongnaiและLINE MANขยายช่องทางการตลาดให้ร้านอาหารThai SELECTเพื่อตอบโจทย์สายชิมยุค New Normal เปิดฟีเจอร์ใหม่ในแอปพลิเคชัน ช่วยให้ร้านอาหารมีทางเลือกในการจัดส่งอาหารได้เอง หรือผู้บริโภคสั่งแล้ว ไปรับสินค้าที่ร้านได้เลย ไม่ต้องรอคิว
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์เปิดเผยว่ากรมพัฒนาธุรกิจการค้าได้ร่วมกับ WongnaiและLINE MANขยายช่องทางการตลาดให้ร้านอาหารThai SELECTเพื่อตอบโจทย์สายชิมยุควิถีชีวิตใหม่ (New Normal) โดยWongnaiและLINE MANได้พัฒนาฟีเจอร์ธุรกิจเพื่ออํานวยความสะดวกผู้บริโภคที่ต้องการสั่งอาหารจากร้านอาหารThai SELECTโดยเฉพาะ โดยเพิ่มตัวช่วยใหม่ให้ร้านอาหารทําระบบรับ-ส่งเดลิเวอรี่เอง รวมถึงประชาสัมพันธ์ร้านอาหารให้แบบจัดเต็มทุกรูปแบบ ทุกช่องทางเพื่อเข้าถึงผู้บริโภคและกลุ่มเป้าหมายให้ได้มากที่สุด
“ปัจจุบันผู้บริโภคนิยมใช้ช่องทางออนไลน์ในการเลือกสรร สั่งอาหาร และชําระค่าสินค้า บริการ สะท้อนถึงพฤติกรรมการบริโภคของผู้คนที่เปลี่ยนแปลงไป ร้านอาหารจึงจําเป็นต้องปรับตัวเพื่อให้สอดรับกับพฤติกรรมที่มีความหลากหลายมากขึ้น โดยสถานการณ์ปกติ ร้านอาหารจะมีรายได้จากการขายอาหารที่ร้านประมาณ 80%และรับคําสั่งซื้อทางออนไลน์ 20%แต่ในช่วงการแพร่ระบาดของโรคโควิด-19ร้านอาหารมีรายได้จากคําสั่งซื้อทางออนไลน์ถึง 100%และเมื่อเข้าสู่ยุค New Normal คําสั่งซื้อทางออนไลน์ ก็ยังคงได้รับความนิยมและเพิ่มปริมาณขึ้นอย่างต่อเนื่อง โดยรูปแบบรับ-ส่งอาหารจะขึ้นอยู่กับความสะดวกของลูกค้าเป็นหลัก ทั้งผ่านระบบเดลิเวอรี่และรับอาหารเองที่ร้าน”
นายยอด ชินสุภัคกุล ประธานเจ้าหน้าที่บริหารและผู้ร่วมก่อตั้ง บริษัท วงใน มีเดีย จํากัดกล่าวว่าการประชาสัมพันธ์ร้านอาหารThai SELECTผ่านแอปพลิเคชันและเว็บไซต์Wongnai จะมี 3รูปแบบ คือ1.บทความแนะนําลายแทงร้านอาหารThai SELECTเจ้าเด็ดเจ้าดัง2.อัลบั้มรูปนําเสนอไฮไลต์และเรื่องอินไซต์จากร้านอาหารThai SELECTผ่านแฟนเพจWongnai.comเพื่อเพิ่มเสน่ห์ร้านค้าให้เป็นที่จดจํา เป็นที่รู้จักมากขึ้น และพร้อมที่จะเข้าไปใช้บริการ และ3.วิดีโอรีวิวอาหารสําหรับเมนูเด็ดแนะนําที่ห้ามพลาดเมื่อไปทานอาหารที่ร้าน พร้อมข้อมูลร้านสั้นๆ อธิบายระหว่างเปิดคลิป และจะช่วยประชาสัมพันธ์ผ่านช่องทางโซเชียลมีเดียต่างๆ ของWongnaiเพิ่มเติมให้อีกด้วย
นอกจากนี้Wongnaiได้เพิ่มตัวช่วยให้กับร้านอาหารกว่า500ร้านทั่วประเทศ ให้สามารถใช้ฟีเจอร์ล่าสุดSelf Delivery (ร้านส่งเอง) บนWongnai Merchant App (WMA)ได้ฟรีตั้งแต่1ก.ค.-30 ก.ย.2553 เพื่อช่วยให้ร้านอาหารมีทางเลือกในการกําหนดค่าส่งและวิธีการส่งเดลิเวอรี่ที่เหมาะสมได้เอง ไม่ว่าจะเป็นการใช้พนักงานที่ร้าน ใช้บริการคนขับLINE MANหรือวินมอเตอร์ไซค์รับจ้าง โดยรับออเดอร์อัตโนมัติจากลูกค้าที่สั่งผ่านLINE Official Accountของทางร้านเองได้อย่างสะดวก ช่วยให้ร้านสามารถจัดเวลาไปกับการจัดเตรียมอาหารได้ดียิ่งขึ้น และลดเวลาที่ต้องใช้ในการเช็กหรือตอบแชตลูกค้า ทําให้สามารถบริหารต้นทุนค่าขนส่ง และวางระบบการบริหารจัดการเดลิเวอรี่ได้ง่ายมากขึ้น
มร.ซินหมิง จ้าว หัวหน้ากลุ่มปฏิบัติการLINE MANกล่าวว่าLINE MANและWongnaiได้พัฒนาฟีเจอร์ใหม่เพิ่มเติมขึ้นมาเพื่ออํานวยความสะดวกแก่ผู้บริโภคในการสั่งอาหารจากร้านทั่วประเทศ ซึ่งครอบคลุมไลฟ์สไตล์ ความต้องการของลูกค้า และช่วยให้ร้านอาหารสามารถบริหารจัดการคําสั่งซื้อได้สะดวกมากยิ่งขึ้น ด้วยฟีเจอร์Pickup (ร้านอาหารไม่ต้องเสียค่าใช้จ่ายใดๆ ตั้งแต่1ก.ค.-30 ก.ย.2563) เมื่อลูกค้าสั่งอาหารผ่านแอปฯLINE MANหรือWongnaiและชําระค่าอาหารเรียบร้อยแล้ว สามารถไปรับอาหารได้ที่ร้าน ซึ่งจะช่วยให้ลูกค้าไม่ต้องเสียเวลาในการต่อคิว รอทําอาหาร สั่งอาหารได้สะดวก รวดเร็ว และไม่ต้องพกเงินสด ไม่เสียค่าจัดส่ง ขณะที่ร้านอาหาร บริหารคิวลูกค้าได้ดีขึ้น เพิ่มเครื่องมือ ช่องทางใหม่ ทําให้ไม่พลาดการขาย เพิ่มยอดขายโดยไม่ต้องลงทุนเพิ่ม